Title: Bilo nam je suđeno
Description: Najnovija knjiga Branimira Kovačevića Bilo nam je suđeno - Sudbina poglavnika, njegove obitelji i države... (Vlastita naklada, Zagreb, studeni 2012., str. 338) svojevrsni je autorov dug prema Hrvatima da im objasni ono što je desetljećima bila jedna od najvećih tabu tema. A to je obnovljena hrvatska država 10. travnja 1941. - NDH - u kojoj je on bio dionikom nekih veoma važnih događanja. Naime, kao osmogodišnji dječak početkom 1942. upućen je u Dječački zavod na Paunovcu u Zagrebu. Kako su tadašnje hrvatske vlasti pravilno nagovještavale pad države, Zavod je 1944. premješten u Ramsau pokraj Schladminga u Austriji, a ti tzv. plavi dječaci koncem 1946. prebačeni su u logor za raseljenu djecu u Leobenu, odakle su početkom 1947. repatrirani u Hrvatsku.